CELEX: 32021R1317
Language: hu
Date: 2021-08-09 00:00:00
Title: A Bizottság (EU) 2021/1317 rendelete (2021. augusztus 9.) az 1881/2006/EK rendeletnek az egyes élelmiszerekben előforduló ólom felső határértékei tekintetében történő módosításáról (EGT-vonatkozású szöveg)

2021.8.10.   
               
               
                  HU
               
               
                  Az Európai Unió Hivatalos Lapja
               
               
                  L 286/1
               
            
         A BIZOTTSÁG (EU) 2021/1317 RENDELETE
         (2021. augusztus 9.)
         az 1881/2006/EK rendeletnek az egyes élelmiszerekben előforduló ólom felső határértékei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
         mivel:
         
                     (1)
                  
                  
                     Az 1881/2006/EK bizottsági rendelet (2) számos élelmiszer esetében felső határértékeket állapít meg az ólomra (Pb) vonatkozóan.
                  
               
                     (2)
                  
                  
                     2010. március 18-án az Európai Élelmiszerbiztonsági Hatóság (a továbbiakban: Hatóság) az élelmiszerekben található ólomról véleményt fogadott el (3). A Hatóság megállapította, hogy az ólom fejlődési neurotoxicitást okozhat a kisgyermekeknél, valamint szív- és érrendszeri problémákat és nefrotoxicitást idézhet elő felnőtteknél. Az ólom kockázatértékelése e potenciálisan kritikus káros hatásokon alapult. A Hatóság arra a következtetésre jutott, hogy számos kritikus végpont esetében, ideértve a fejlődési neurotoxicitást és a felnőttek nefrotoxicitását, nem támasztja alá bizonyíték a küszöbértéket. Ezért a megengedhető heti bevitel megállapítása nem volt helyénvaló. A Hatóság aggodalmát fejezte ki amiatt, hogy az étrendi ólomexpozíció jelenlegi szintje befolyásolhatja a magzatok, a csecsemők és a gyermekek idegi fejlődését.
                  
               
                     (3)
                  
                  
                     A Hatóság következtetéseit megerősítették az élelmiszer-adalékanyagokkal és szennyező anyagokkal foglalkozó közös FAO/WHO szakértői bizottság (FAO/WHO) 2010. évi jelentésének (4) következtetései.
                  
               
                     (4)
                  
                  
                     Figyelembe véve a legfrissebb előfordulási adatokat, a Codex Alimentarius Főbizottság 41. ülésén (CAC41) 2 mg/kg-ról 1 mg/kg-ra csökkentette a sóban (a mocsarakból származó só kivételével) található ólom Codex által meghatározott felső határértékét.
                  
               
                     (5)
                  
                  
                     Figyelembe véve a legfrissebb előfordulási adatokat, a Codex Alimentarius Főbizottság 42. ülésén (CAC42) a Codex által az élelmezési célra alkalmas belsőségek esetében meghatározott 0,5 mg/kg felső határértéket a szarvasmarhából származó, élelmezési célra alkalmas belsőségek esetében 0,2 mg/kg-ra, a sertésekből származó, élelmezési célra alkalmas belsőségek esetében 0,15 mg/kg-ra, a baromfiból származó, élelmezési célra alkalmas belsőségek esetében pedig 0,1 mg/kg-ra csökkentette. Emellett a „szőlőből készült bor” esetében a felső határértéket 0,2 mg/kg-ról 0,1 mg/kg-ra csökkentette, és a „szőlőből készült (szeszezett/likőr-) bor” esetében pedig 0,15 mg/kg-ban határozta meg. Mindkét felső határérték azokra a borokra vonatkozik, amelyeket a CAC42 által a felső határértékek elfogadása után szüretelt szőlőből készítettek.
                  
               
                     (6)
                  
                  
                     E fejlemények és a legfrissebb előfordulási adatok fényében az Unióban csökkenteni kell az élelmiszerekben található ólomnak való étrendi expozíciót a meglévő felső határértékek csökkentésével vagy további felső határértékek meghatározásával azon élelmiszerek esetében, amelyek esetében az alacsonyabb ólomszint észszerűen elérhető, nevezetesen a belsőségek, a csecsemők és kisgyermekek számára készült bizonyos élelmiszerek, a só és a vadgombák esetében. Ugyanezen okokból csökkenteni kell a borok ólomtartalmára vonatkozó felső határértékeket, és meg kell állapítani a likőrborra vonatkozó felső határértéket a jövőbeli szüretekből előállított termékek tekintetében. Végül ugyanezen okokból, valamint a csalárd gyakorlatok – például az ólom-kromát kurkumához történő hozzáadása – elleni küzdelem érdekében a fűszerekre vonatkozóan is felső határértékeket kell megállapítani.
                  
               
                     (7)
                  
                  
                     Az 1881/2006/EK rendeletet ezért ennek megfelelően módosítani kell.
                  
               
                     (8)
                  
                  
                     mivel az ólom olyan enyhén genotoxikus karcinogén anyag, amely közvetve fejti ki a hatását, és ezért jelenléte nagyobb közegészségügyi kockázatot jelent, az ólomra vonatkozó új felső határértékeknek meg nem felelő és az e rendelet hatálybalépése előtt forgalomba hozott termékek csak rövid ideig maradhatnak forgalomban.
                  
               
                     (9)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1881/2006/EK rendelet melléklete e rendelet mellékletének megfelelően módosul.
         
         
            2. cikk
            A mellékletben felsorolt, e rendelet hatálybalépése előtt jogszerűen forgalomba hozott élelmiszerek 2022. február 28-ig maradhatnak forgalomban.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 9-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 37., 1993.2.13., 1. o.
         
         
            (2)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
         
            (3)  EFSA CONTAM Panel (az EFSA élelmiszerláncba bekerülő szennyező anyagokkal foglalkozó tudományos testülete), 2010. Tudományos szakvélemény az élelmiszerekben megtalálható ólomról (Scientific Opinion on Lead in Food). EFSA Journal 2010;8(4):1570, https://efsa.onlinelibrary.wiley.com/doi/epdf/10.2903/j.efsa.2010.1570
         
            (4)  Bizonyos élelmiszer-adalékanyagok és szennyező anyagok értékelése (Evaluation of Certain Food Additives and Contaminants). Az élelmiszer-adalékanyagokkal foglalkozó közös FAO/WHO szakértői bizottság 73. jelentése. WHO Technical Report Series, 960. sz.
      
      
         
            MELLÉKLET
            Az 1881/2006/EK rendelet melléklete 3. szakasza („Fémek”) 3.1. alszakaszának („Ólom”) helyébe a következő szöveg lép:
            
               
                           „Élelmiszerek (1)
                           
                        
                        
                           Felső határérték
                           (mg/kg nedves tömeg)
                        
                     
                           3.1.
                        
                        
                           
                              Ólom
                           
                        
                        
                            
                        
                     
                           3.1.1.
                        
                        
                           Nyers tej (6), hőkezelt tej és tejalapú termékek előállításához használt tej
                        
                        
                           0,020 
                        
                     
                           3.1.2.
                        
                        
                           Anyatej-helyettesítő tápszerek, anyatej-kiegészítő tápszerek és kisgyermekeknek szánt tápszerek (57)
                           
                        
                        
                            
                        
                     
                           porként forgalomba hozva (
                              3)
                              (
                              29)
                           
                        
                        
                           0,020 
                        
                     
                           folyadékként forgalomba hozva (3)
                              (
                              29)
                           
                        
                        
                           0,010 
                        
                     
                           3.1.3.
                        
                        
                           Csecsemők és kisgyermekek számára készült feldolgozott gabona alapú élelmiszerek és bébiételek (3)
                              (29), kivéve a 3.1.5. pontban felsoroltakat
                        
                        
                           0,020 
                        
                     
                           3.1.4.
                        
                        
                           Csecsemők és kisgyermekek számára gyógyászati célra szánt élelmiszerek
                        
                        
                            
                        
                     
                           porként forgalomba hozva (3)
                              (
                              29)
                           
                        
                        
                           0,020 
                        
                     
                           folyadékként forgalomba hozva (3)
                              (
                              29)
                           
                        
                        
                           0,010 
                        
                     
                           3.1.5.
                        
                        
                           Csecsemők és kisgyermekek általi fogyasztásra szánt, így címkézett és eladott italok, kivéve a 3.1.2. és 3.1.4. pontokban foglaltakat
                        
                        
                            
                        
                     
                           folyékony állapotban forgalomba hozva, vagy koncentrátumból készítve a gyártó utasításait követve, ideértve a gyümölcsnektárokat is (
                              4
                              )
                           
                        
                        
                           0,020 
                        
                     
                           főzéssel vagy leforrázással készítve (29)
                           
                        
                        
                           0,50 
                        
                     
                           3.1.6.
                        
                        
                           Szarvasmarhafélék, juh, sertés, és baromfi húsa (a belsőségek kivételével) (
                              6
                              )
                           
                        
                        
                           0,10 
                        
                     
                           3.1.7.
                        
                        
                           Belsőségek (6):
                        
                        
                            
                        
                     
                           szarvasmarhafélék és juh
                        
                        
                           0,20 
                        
                     
                           sertés
                        
                        
                           0,15 
                        
                     
                           baromfi
                        
                        
                           0,10 
                        
                     
                           3.1.8.
                        
                        
                           Hal színhúsa (
                              24
                              )
                              (
                              25
                              )
                           
                        
                        
                           0,30 
                        
                     
                           3.1.9.
                        
                        
                           Lábasfejűek (
                              52
                              )
                           
                        
                        
                           0,30 
                        
                     
                           3.1.10.
                        
                        
                           Rákfélék (
                              26
                              )
                              (
                              44
                              )
                           
                        
                        
                           0,50 
                        
                     
                           3.1.11.
                        
                        
                           Kéthéjú kagylók (
                              26
                              )
                           
                        
                        
                           1,50 
                        
                     
                           3.1.12.
                        
                        
                           Gabonafélék és hüvelyesek
                        
                        
                           0,20 
                        
                     
                           3.1.13.
                        
                        
                           Gyökér- és gumós zöldségek (a saláta bakszakáll, a friss gyömbér és a friss kurkuma kivételével), hagymafélék, a virágjukért termesztett káposztafélék, a fejképző káposztafélék, karalábé, hüvelyes zöldségek és szárukért termesztett zöldségek (
                              27
                              )
                              (
                              53
                              )
                           
                        
                        
                           0,10 
                        
                     
                           3.1.14.
                        
                        
                           Káposztafélék, saláta bakszakáll, a következő gombák: Agaricus bisporus (közönséges gomba), Pleurotus ostreatus (kagylógomba), Lentinula edodes (Shiitake gomba) és a leveles zöldségek, kivéve a friss fűszernövényeket (
                              27
                              )
                           
                        
                        
                           0,30 
                        
                     
                           3.1.15.
                        
                        
                           Vadgombák, friss kurkuma és friss gyömbér
                        
                        
                           0,80 
                        
                     
                           3.1.16.
                        
                        
                           Termésükért termesztett zöldségek
                        
                        
                            
                        
                     
                           csemegekukorica (
                              27
                              )
                           
                        
                        
                           0,10 
                        
                     
                           nem csemegekukorica (
                              27
                              )
                           
                        
                        
                           0,05 
                        
                     
                           3.1.17.
                        
                        
                           Gyümölcsök, a tőzegáfonya, a ribizlifélék, a bodza és a szamócafa gyümölcse kivételével (27)
                        
                        
                           0,10 
                        
                     
                           3.1.18.
                        
                        
                           Tőzegáfonya, ribizlifélék, bodza és a szamócafa gyümölcse (
                              27
                              )
                           
                        
                        
                           0,20 
                        
                     
                           3.1.19.
                        
                        
                           Zsírok és olajak, beleértve a tejzsírt is
                        
                        
                           0,10 
                        
                     
                           3.1.20.
                        
                        
                           Gyümölcslevek, elkészített koncentrált gyümölcslevek és gyümölcsnektárok
                        
                        
                            
                        
                     
                           kizárólag bogyós gyümölcsökből és más kisebb gyümölcsfélékből (
                              14
                              )
                           
                        
                        
                           0,05 
                        
                     
                           nem bogyós gyümölcsökből és kisebb gyümölcsökből (
                              14
                              )
                           
                        
                        
                           0,03 
                        
                     
                           3.1.21.
                        
                        
                           Bor (beleértve a habzóbort és kivéve a likőrborokat), almabor, körtebor és gyümölcsbor (
                              11
                              )
                           
                        
                        
                            
                        
                     
                           a 2001-től 2015-ig tartó időszak szüreteiből származó termékek
                        
                        
                           0,20 
                        
                     
                           a 2016-tól 2021-ig tartó időszak szüreteiből származó termékek
                        
                        
                           0,15 
                        
                     
                           a 2022. évi vagy későbbi szüretekből származó termékek
                        
                        
                           0,10 
                        
                     
                           3.1.22.
                        
                        
                           Ízesített bor, ízesített bor alapú italok és ízesített bor alapú koktélok (
                              13
                              )
                           
                        
                        
                            
                        
                     
                           a 2001-től 2015-ig tartó időszak szüreteiből származó termékek
                        
                        
                           0,20 
                        
                     
                           a 2016-tól 2021-ig tartó időszak szüreteiből származó termékek
                        
                        
                           0,15 
                        
                     
                           a 2022. évi szürettől kezdődően származó termékek
                        
                        
                           0,10 
                        
                     
                           3.1.23.
                        
                        
                           Szőlőből készült likőrbor  (*1)
                           
                        
                        
                            
                        
                     
                           a 2022. évi szürettől kezdődően származó termékek
                        
                        
                           0,15 
                        
                     
                           3.1.24.
                        
                        
                           Étrend-kiegészítők (
                              39
                              )
                           
                        
                        
                           3,0 
                        
                     
                           3.1.25.
                        
                        
                           Méz
                        
                        
                           0,10 
                        
                     
                           3.1.26.
                        
                        
                           Szárított fűszerek (29)
                           
                        
                        
                            
                        
                     
                           termés
                        
                        
                           0,60 
                        
                     
                           gyökér és rizóma
                        
                        
                           1,50 
                        
                     
                           kéreg
                        
                        
                           2,0 
                        
                     
                           rügy és virágbibe
                        
                        
                           1,0 
                        
                     
                           mag
                        
                        
                           0,90 
                        
                     
                           3.1.27.
                        
                        
                           Só, kivéve a következő finomítatlan sókat: »fleur de sel« és »szürke só«, amelyeket az agyagfenékkel rendelkező sós mocsarakból kézzel takarítanak be
                        
                        
                           1,0 
                        
                     
                           Az alábbi finomítatlan sók: »fleur de sel« és »szürke só«, amelyeket az agyagfenékkel rendelkező sós mocsarakból kézzel takarítanak be
                        
                        
                           2,0 
                        
                     
            
               (*1)  A mezőgazdasági termékpiacok közös szervezésének létrehozásáról és a 922/72/EGK tanácsi rendelet, a 234/79/EK tanácsi rendelet, az 1037/2001/EK tanácsi rendelet és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendelet (HL L 347., 2013.12.20., 671. o.) VII. mellékletének II. részében meghatározottak szerint.”